Kindral J. Orasmaa valiti Riiginõukogu liikmeks


Esimene valitav Riiginõukogu liige selgus.

Juudid võtavad valimistest siiski osa. 

Riiginõukogu esimene valitav liige selgus täna, neljapäeval. Nimelt valis Kaitseliidu Keskkogu kaitseliidu poolt Riiginõukogu liikmeks kaitseliidu ülema kindral J. Orasmaa.

Kaitseliidu Keskkogu koosneb kõigi kaitseliidu malevate juhatuste esindajaist, igast malevast 2–3 esindajat, vastavalt maleva suurusele.

Kaitseliidu Keskkogu oli tänaseks kutsutud kokku eriti Riiginõukogu liikme valimiseks ja kohale olid ilmunud kõik Keskkogu liikmed, ilma et ükski neist oleks puudunud.

Kindral J. Orasmaa seati koosolekul ainsaks kandidaadiks ja ta valiti ühel häälel.

*

Juudi kulturvalitsus, kelle kohta üksvahe oli kuulda, et ta loobub Riiginõukogu liikme valijameeste valimisest, kuna juudi kultuurvalitsuse kaks esindajat oleksid vähemusrahvuste esindaja valimisel Riiginõukokku vähemuses kolme saksa kultuurvalitsuse esindaja vastu, otsustas nüüd siiski Riiginõukogu liikme valimisest koos sakslastega osa võtta. Juudi kultuurvalitsus valis valijameesteks kultuurvalitsuse abiesimehe H. Gutkini ja kultuurvalitsuse kultuurosakonna juhataja kunstiteadlase Julius Genssi.

Uus Eesti
1938